CELEX: 62016CN0642
Language: mt
Date: 2016-12-14 00:00:00
Title: Kawża C-642/16: Talba għal deċiżjoni preliminari mressqa mill-Bundesgerichtshof (il-Ġermanja) fl-14 ta’ Diċembru 2016 – Junek Europ-Vertrieb GmbH vs Lohmann & Rauscher International GmbH & Co. KG

3.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 104/26
            
         Talba għal deċiżjoni preliminari mressqa mill-Bundesgerichtshof (il-Ġermanja) fl-14 ta’ Diċembru 2016 – Junek Europ-Vertrieb GmbH vs Lohmann & Rauscher International GmbH & Co. KG
   (Kawża C-642/16)
   (2017/C 104/39)
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Junek Europ-Vertrieb GmbH
   
      Konvenuta: Lohmann & Rauscher International GmbH & Co. KG
   
      Domanda preliminari
   
   L-Artikolu 13(2) tar-Regolament (KE) Nru 207/2009 (1) għandu jiġi interpretat fis-sens li l-proprjetarju ta’ trade mark jista’ jopponi l-kummerċjalizzazzjoni ulterjuri ta’ apparat mediku importat minn Stat Membru ieħor fl-imballaġġ intern u estern oriġinali tiegħu, li fuqu l-importatur waħħal tikketta esterna supplimentari, sakemm
   
               —
            
            
               ma jiġix stabbilit li l-użu tad-dritt ta’ trade mark mill-proprjetarju ta’ din it-trade mark sabiex jopponi l-kummerċjalizzazzjoni tal-prodott bit-tikketta l-ġdida taħt din it-trade mark, jikkontribwixxi għat-tqassim artifiċjali tas-swieq bejn l-Istati Membri;
            
         
               —
            
            
               ma jintweriex li t-tikketta l-ġdida ma tistax taffettwa l-istat oriġinali tal-prodott li jinsab fl-imballaġġ;
            
         
               —
            
            
               ma jkunx indikat b’mod ċar fuq l-imballaġġ minn min twaħħlet it-tikketta l-ġdida fuq il-prodott u min huwa l-manifattur;
            
         
               —
            
            
               il-preżentazzjoni ta’ dan il-prodott bit-tikketta l-ġdida ma tkunx tali li tista’ tkun ta’ ħsara għar-reputazzjoni tat-trade mark u tal-proprjetarju tagħha; għalhekk, it-tikketta ma għandhiex tkun difettuża, ta’ kwalità ħażina jew mhux ordnat, u
            
         
               —
            
            
               l-importatur ma javżax lill-proprjetarju tat-trade mark qabel il-kummerċjalizzazzjoni tal-prodott bit-tikketta ġdida u fejn mitlub, jipprovdih b’kampjun ta’ dan il-prodott?
            
         
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).